डॉ. के.एम. पणिक्कर ने हर्ष के साम्राज्य-विस्तार पर प्रकाश डालते हुए लिखा है कि हर्ष का साम्राज्य कामरूप से लेकर पश्चिम में कश्मीर तक तथा उत्तर में हिमालय से लेकर दक्षिण में विन्ध्य-क्षेत्र तक फैला हुआ था। किन्तु डॉ. रमेशचन्द्र मजूमदार ने इसका खण्डन किया है। डॉ. मजूमदार के अनुसार, हर्ष के साम्राज्य में आगरा एवं अवध का संयुक्त प्रान्त, बिहार तथा पूर्वी पंजाब का कुछ भाग, उत्तर-पश्चिम के मो.ती. पुल्ली (ह्वेनसांग के अनुसार) को छोड़कर शेष क्षेत्र आता था।